CELEX: 32007D0365
Language: hu
Date: 2007-05-25 00:00:00
Title: 2007/365/EK: A Bizottság határozata ( 2007. május 25. ) a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről (az értesítés a C(2007) 2161. számú dokumentummal történt)

31.5.2007   
            
            
               HU
            
            
               Az Európai Unió Hivatalos Lapja
            
            
               L 139/24
            
         
      A BIZOTTSÁG HATÁROZATA
   
   (2007. május 25.)
   a Rhynchophorus ferrugineus (Olivier) Közösségbe történő behurcolásának és Közösségen belüli elterjedésének megelőzése elleni szükséghelyzeti intézkedésekről
   (az értesítés a C(2007) 2161. számú dokumentummal történt)
   (2007/365/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a növényeket vagy növényi termékeket károsító szervezeteknek a Közösségbe történő behurcolása és a Közösségen belüli elterjedése elleni védekezési intézkedésekről szóló, 2000. május 8-i 2000/29/EK tanácsi irányelvre (1) és különösen annak 16. cikke (3) bekezdésének harmadik mondatára,
   mivel:
   
               (1)
            
            
               A 2000/29/EK irányelv értelmében amennyiben egy tagállam úgy ítéli meg, hogy fennáll az említett irányelv I. vagy II. mellékletében nem szereplő károsító szervezet területére történő behurcolásának vagy területén történő elterjedésének a veszélye, átmeneti jelleggel bármilyen további, a veszély elleni védekezéshez szükséges intézkedést foganatosíthat.
            
         
               (2)
            
            
               Spanyolország 2006. június 27-én tájékoztatta a Bizottságot és a többi tagállamot, hogy a Rhynchophorus ferrugineus (Olivier) (a továbbiakban: meghatározott szervezet) Ibériai-félsziget déli részén történő megjelenése következtében 2006. június 6-án további hatósági intézkedéseket fogadott el e meghatározott szervezet területére történő további behurcolásának és területén történő elterjedésének megelőzése érdekében.
            
         
               (3)
            
            
               A Rhynchophorus ferrugineus (Olivier) a 2000/29/EK irányelvnek sem az I., sem pedig a II. mellékletében nem szerepel. A korlátozottan rendelkezésre álló tudományos információk alapján készült, a kártevőre vonatkozó kockázatértékeléséről szóló jelentés azonban azt mutatta, hogy e meghatározott szervezet súlyos elváltozásokat okoz a fákon, így például a Palmae családhoz tartozó olyan különleges növényfajok mortalitását idézi elő, amelyek lenti törzsátmérője 5 cm-nél nagyobb (a továbbiakban: fogékony növények). A fogékony növények Európa számos részén jelen vannak, legfőképpen délen, ahol díszítési célokból nagy számban ültették őket, és ahol környezeti értékük jelentős.
            
         
               (4)
            
            
               Szükséghelyzeti intézkedéseket kell tehát hozni a meghatározott szervezet Közösségbe történő behurcolása és Közösségen belüli elterjedése ellen.
            
         
               (5)
            
            
               E szükséghelyzeti intézkedéseket a következőkre kell alkalmazni: a meghatározott szervezet behurcolására és elterjedésére, azon közösségi területek elhatárolására, ahol a meghatározott szervezet jelen van, illetve a Közösségben található fogékony növények importjára, termelésére, mozgására és ellenőrzésére. Fel kell mérni a meghatározott szervezetnek a tagállamok valamennyi Palmae növényében történő jelenlétét vagy folyamatos hiányát annak érdekében, hogy több tudományos információ álljon rendelkezésre a növények érzékenységével kapcsolatban.
            
         
               (6)
            
            
               Helyénvaló az intézkedések eredményeit 2008. március 31-ig felülvizsgálni, figyelembe véve a szükséghelyzeti intézkedések hatálybalépésétől számított első vegetációs időszak tapasztalatait.
            
         
               (7)
            
            
               A tagállamoknak az e határozatnak való megfelelés érdekében szükség esetén módosítaniuk kell jogszabályaikat.
            
         
               (8)
            
            
               Az e határozatban előírt intézkedések összhangban vannak a Növény-egészségügyi Állandó Bizottság véleményével,
            
         ELFOGADTA EZT A HATÁROZATOT:
   1. cikk
   Fogalommeghatározások
   E határozat alkalmazásában a következő fogalommeghatározásokat kell használni:
   
               a)
            
            
               „meghatározott szervezet”: a Rhynchophorus ferrugineus (Olivier);
            
         
               b)
            
            
               „fogékony növények”: olyan, az Areca catechu, Arenga pinnata, Borassus flabellifer, Calamus merillii, Caryota maxima, Caryota cumingii, Cocos nucifera, Corypha gebanga, Corypha elata, Elaeis guineensis, Livistona decipiens, Metroxylon sagu, Oreodoxa regia, Phoenix canariensis, Phoenix dactylifera, Phoenix theophrasti, Phoenix sylvestris, Sabal umbraculifera, Trachycarpus fortunei és Washingtonia spp. fajhoz tartozó növények – gyümölcs és vetőmag kivételével –, amelyek lenti törzsátmérője 5 cm-nél nagyobb;
            
         
               c)
            
            
               „termőhely”: a FAO növény-egészségügyi intézkedésekre vonatkozó 5. számú nemzetközi szabványban (2) meghatározott termőhely.
            
         2. cikk
   Szükséghelyzeti intézkedések a meghatározott szervezet ellen
   A meghatározott szervezet Közösségbe történő behurcolása és Közösségen belüli elterjesztése tilos.
   3. cikk
   A fogékony növények behozatala
   Fogékony növényeket csak abban az esetben lehet a Közösségbe behozni, ha:
   
               a)
            
            
               megfelelnek az I. melléklet 1. pontjában lefektetett különleges importkövetelményeknek;
            
         
               b)
            
            
               azokat a Közösségbe történő belépésük során a meghatározott szervezet jelenlétének megállapítása céljából a 2000/29/EK irányelv 13a. cikkének (1) bekezdésével összhangban az illetékes hivatalos szervek megvizsgálták, és a meghatározott szervezet jeleitől mentesnek találták.
            
         4. cikk
   A fogékony növények Közösségen belüli mozgása
   A Közösségből származó, vagy a Közösségbe a 3. cikknek megfelelően importált fogékony növényeket csak akkor lehet a Közösségen belül mozgatni, ha teljesítik az I. melléklet 2. pontjában meghatározott feltételeket.
   5. cikk
   Felmérés és értesítés
   (1)   A tagállamok éves hatósági felméréseket végeznek a meghatározott szervezetnek a területükön található Palmae növényekben való jelenlétének vagy az e növényeknek a meghatározott szervezettel való fertőzöttségük jeleinek a megállapítása érdekében.
   A 2000/29/EK irányelv 16. cikke (2) bekezdésének sérelme nélkül e felmérések eredményeiről és a 6. cikkben említett elhatárolt körzetek jegyzékéről minden év február 28-ig értesítést kell küldeni a Bizottságnak és a többi tagállamnak.
   (2)   A meghatározott szervezet bármely gyanús előfordulásáról vagy megerősített jelenlétéről haladéktalanul értesíteni kell az illetékes hivatalos szerveket.
   6. cikk
   Elhatárolt körzetek létrehozása
   Amennyiben az 5. cikk (1) bekezdésében említett felmérések eredményei vagy az 5. cikk (2) bekezdésében említett értesítések megerősítik a meghatározott szervezet egy adott területen történő jelenlétét, vagy más módon bizonyíték van a meghatározott szervezet előfordulására, a tagállamok elhatárolt körzeteket alakítanak ki és meghozzák a II. melléklet 1. és 2. pontjában előírt hatósági intézkedéseket.
   7. cikk
   A határozatnak való megfelelés
   A tagállamok szükség esetén módosítják a meghatározott szervezet behurcolása és elterjedése elleni védelem érdekében elfogadott intézkedéseiket oly módon, hogy az említett intézkedések megfeleljenek e határozatnak. Ezen intézkedésekről haladéktalanul tájékoztatják a Bizottságot.
   8. cikk
   Felülvizsgálat
   Ezt a határozatot legkésőbb 2008. március 31-ig felül kell vizsgálni.
   9. cikk
   Címzettek
   Ennek a határozatnak a tagállamok a címzettjei.
   
      Kelt Brüsszelben, 2007. május 25-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 169., 2000.7.10., 1. o. A legutóbb a 2006/35/EK bizottsági irányelvvel (HL L 88., 2006.3.25., 9. o.) módosított irányelv.
   
      (2)  Növény-egészségügyi kifejezések glosszáriuma – ISPM 5. számú referenciaszabvány, a Nemzetközi Növényvédelmi Egyezmény Titkársága, Róma.
   
      I. MELLÉKLET
      Az e határozat 3. és 4. cikkében említett szükséghelyzeti intézkedések
      1.   Különleges importkövetelmények
      A 2000/29/EK irányelv III. melléklete A. részének 17. pontjában és IV. melléklete A. része I. szakaszának 37. pontjában felsorolt rendelkezések sérelme nélkül a harmadik országokból származó fogékony növényeket a szóban forgó irányelv 13. cikke (1) bekezdésében említett bizonyítvánnyal kell ellátni, amely „Kiegészítő nyilatkozat” rovatában igazolja, hogy a fogékony növényt, beleértve a természetes előfordulási helyekről gyűjtött növényeket is:
      
                  a)
               
               
                  egész életciklusa alatt olyan országban termesztették, ahol a meghatározott szervezet előfordulása ismeretlen; vagy
               
            
                  b)
               
               
                  egész életciklusa alatt a származási ország nemzeti növényvédelmi szervezete által a megfelelő növény-egészségügyi intézkedések nemzetközi szabványaival összhangban létrehozott kártevőmentes területeken termesztették, és a „származási hely” rovatban feltüntették a kártevőmentes terület nevét; vagy
               
            
                  c)
               
               
                  az exportot megelőzően legalább egy éven keresztül olyan termőhelyen termesztették:
                  
                              i.
                           
                           
                              amelyet a származási ország nemzeti növényvédelmi szervezete nyilvántartásba vett és felügyel; és
                           
                        
                              ii.
                           
                           
                              ahol a növényeket a meghatározott szervezet behurcolása elleni teljes fizikai védelemmel ellátott helyre tették, vagy ahol megfelelő megelőző kezeléseket alkalmaztak;
                           
                        
                              iii.
                           
                           
                              amelyet a legalább háromhavonta elvégzett és az exportot közvetlenül megelőző hatósági vizsgálatok során a meghatározott szervezet jeleitől mentesnek találtak.
                           
                        
            2.   A mozgás feltételei
      A Közösségből származó vagy a Közösségbe a 3. cikknek megfelelően importált fogékony növények a Közösségen belül csak akkor mozgathatók, ha azokat a 92/105/EGK bizottsági irányelvvel (1) összhangban elkészített és kiállított növényútlevél kíséri, és ha azokat
      
                  a)
               
               
                  egész életciklusuk alatt olyan országban termesztették, ahol a meghatározott szervezet előfordulása ismeretlen; vagy
               
            
                  b)
               
               
                  egész életciklusuk alatt olyan kártevőmentes termőhelyeken termesztették, amelyeket egy tagállam illetékes hivatalos szerve vagy egy harmadik ország nemzeti növényvédelmi szervezete a megfelelő növény-egészségügyi intézkedések nemzetközi szabványaival összhangban létesített; vagy
               
            
                  c)
               
               
                  a mozgást megelőző két év során egy tagállamban olyan termőhelyen termesztették, ahol:
                  
                              i.
                           
                           
                              a fogékony növényeket a meghatározott szervezet behurcolása elleni teljes fizikai védelemmel ellátott helyre tették, vagy ahol megfelelő megelőző kezeléseket alkalmaztak;
                           
                        
                              ii.
                           
                           
                              a legalább háromhavonta elvégzett hatósági vizsgálatok nem mutatták ki a meghatározott szervezet jeleit;
                           
                        
            vagy
      
                  d)
               
               
                  e melléklet 1c. pontjának megfelelően importálták, és a Közösségbe való behozataluk óta olyan tagállami termőhelyen termesztették, ahol legalább a mozgást megelőző évben:
                  
                              i.
                           
                           
                              a fogékony növényeket a meghatározott szervezet behurcolása elleni teljes fizikai védelemmel ellátott helyre tették, vagy ahol megfelelő megelőző kezeléseket alkalmaztak;
                           
                        
                              ii.
                           
                           
                              a legalább háromhavonta elvégzett hatósági vizsgálatok nem mutatták ki a meghatározott szervezet jeleit.
                           
                        
            
         (1)  HL L 4., 1993.1.8., 22. o. A 2005/17/EK irányelvvel (HL L 57., 2005.3.3., 23. o.) módosított irányelv.
   
   
      II. MELLÉKLET
      Az e határozat 6. cikkében említett szükséghelyzeti intézkedések
      1.   Elhatárolt körzetek létrehozása
      
                  a)
               
               
                  A 6. cikkben említett elhatárolt körzetek a következő részekből állnak:
                  
                              i.
                           
                           
                              fertőzött körzet, amelyben igazolták a meghatározott szervezet jelenlétét, és amely magában foglal minden, a meghatározott szervezet által okozott tüneteket mutató fogékony növényt, és adott esetben valamennyi, az ültetés idején ugyanahhoz a tételhez tartozó valamennyi fogékony növényt;
                           
                        
                              ii.
                           
                           
                              pufferzóna, amelynek határa a fertőzött körzet határától legalább 10 km-rel helyezkedik el.
                           
                        Amennyiben több pufferzóna fedi egymást, vagy ezek földrajzilag közel vannak egymáshoz, szélesebb elhatárolt körzetet kell kialakítani, amely magában foglalja az érintett elhatárolt körzeteket és a köztük fekvő területeket.
               
            
                  b)
               
               
                  Az a) pontban említett körzetek pontos körülhatárolása szilárd tudományos alapelveken, a meghatározott szervezetek biológiáján, a fertőzöttség mértékén, az évszakon és a fogékony növényeknek az érintett tagállamon belüli konkrét eloszlásán alapul.
               
            
                  c)
               
               
                  Amennyiben a meghatározott szervezet jelenlétét megerősítik a fertőzött körzeten kívül, az elhatárolt körzetek határait ennek megfelelően módosítani kell.
               
            
                  d)
               
               
                  Amennyiben az 5. cikk (1) bekezdésében említett éves felmérések alapján három évig nem mutatják ki a megállapított szervezetet egy adott elhatárolt körzetben, e körzetet meg kell szüntetni, és az e melléklet 2. pontjában említett intézkedésekre a továbbiakban nincs szükség.
               
            2.   Intézkedések az elhatárolt körzetekben
      A 6. cikkben említett, az elhatárolt körzetekben végrehajtandó hatósági intézkedéseknek legalább a következőket kell tartalmazniuk:
      
                  a)
               
               
                  a meghatározott szervezet felszámolását megcélzó megfelelő intézkedések;
               
            
                  b)
               
               
                  a megfelelő szervezetek jelenlétének átfogó vizsgálatokkal történő felügyelete.